জড় প্রসঙ্গ কাঠামো
চিরায়ত বলবিজ্ঞান এবং বিশেষ আপেক্ষিকতা তত্ত্বে, জড় প্রসঙ্গ কাঠামো হলো এমন এক প্রসঙ্গ কাঠামো যার কোন ত্বরণ নেই। জড় প্রসঙ্গ কাঠামোতে, বাহ্যিক কোন বল প্রয়োগ না করলে বস্তুর বেগের পরিবর্তন ঘটে না অথবা ত্বরণ ঘটে না। অর্থাৎ নিউটনের প্রথম গতিসুত্র এই প্রসঙ্গ কাঠামোয় কাজ করে। জড় প্রসঙ্গ কাঠামোকে গ্যালিলীয় প্রসঙ্গ কাঠমো বা নিউটনীয় প্রসঙ্গ কাঠামোও বলা হয়। যেসব প্রসঙ্গ কাঠামোতে নিউটনের প্রথম গতিসূত্র অপরিবর্তিত থাকে তাদেরকে জড় প্রসঙ্গ কাঠামো বলে।